Beretning

om regnskabet for Eurojust for regnskabsåret 2002, med Eurojusts svar

(2003/C 319/07)

INDHOLD

>TABELPOSITION>

REVISIONSERKLÆRING

1. Denne beretning afgives til Europa-Parlamentet og Rådet i overensstemmelse med artikel 36 i Rådets afgørelse nr. 2002/187/RIA(1).

2. Retten har revideret Eurojusts regnskab for det første regnskabsår, der afsluttedes pr. 31. december 2002. Den administrerende direktør er i henhold til artikel 36 i Rådets afgørelse nr. 2002/187/RIA af 28. februar 2002 ansvarlig for Eurojust-budgettets gennemførelse. Den administrerende direktør skal også udarbejde og opstille regnskabet(2) i overensstemmelse med de finansielle bestemmelser, der er vedtaget i henhold til artikel 37 i Rådets afgørelse. Revisionsretten skal i henhold til artikel 248 i traktaten om oprettelse af Det Europæiske Fællesskab revidere årsregnskabet.

3. Revisionen blev gennemført i overensstemmelse med de retningslinjer og standarder, der gælder for Rettens revision. Disse er udarbejdet på grundlag af de almindeligt anerkendte internationale revisionsnormer og tilpasset, så der tages højde for de særlige forhold, der gør sig gældende i Fællesskabet. Retten gennemgik Eurojusts regnskaber og udførte i forbindelse hermed det revisionsarbejde, den skønnede var nødvendigt. Revisionen gav Retten et tilstrækkeligt grundlag for nedenstående erklæring.

4. Revisionen har givet Retten rimelig sikkerhed for, at regnskabet for det regnskabsår, der afsluttedes pr. 31. december 2002, er rigtigt, og at de underliggende transaktioner som helhed betragtet er lovlige og formelt rigtige.

5. Eurojust, som kom i gang i slutningen af 2002, blev oprettet som et EU-organ i medfør af Rådets afgørelse nr. 2002/187/RIA for at styrke bekæmpelsen af organiseret grov kriminalitet. Eurojusts mål er at fremme og forbedre koordineringen af efterforskning og retsforfølgning, der berører flere medlemsstater og i givet fald tredjelande. Eurojust finansieres over EU's almindelige budget, bortset fra udgifterne til lønninger og honorarer til de nationale medlemmer samt til de personer, der bistår dem - disse udgifter afholdes af deres hjemlande.

6. Gennemførelsen af budgettet for regnskabsåret 2002 fremgår af tabel 1, mens forvaltningsregnskabet og balancen, som Eurojust har offentliggjort for 2002, vises i oversigtsform i tabel 2 og 3.

Vedtaget af Revisionsretten i Luxembourg på mødet den 15. og 16. oktober 2003.

På Revisionsrettens vegne

Juan Manuel Fabra Vallés

Formand

(1) Afgørelse af 28. februar 2002 om oprettelse af Eurojust (EFT L 63 af 6.3.2002, s. 1).

(2) I overensstemmelse med artikel 36, stk. 1, er Eurojusts endelige samlede regnskab (indtægter og udgifter) for regnskabsåret 2002, dateret den 9. september 2003, sendt til Parlamentet, Kommissionen og Revisionsretten. Revisionsretten modtog regnskabet den 10. september 2003. I tabellerne, der er vedføjet som bilag til denne beretning, vises regnskabet i oversigtsform.

Tabel 1

EUROJUST - Budgetgennemførelsen for regnskabsåret 2002Kilde:

Eurojusts oplysninger - disse tabeller er en oversigt over oplysningerne i Eurojusts eget regnskab.

>TABELPOSITION>

>TABELPOSITION>

Tabel 2

EUROJUST - Forvaltningsregnskab for regnskabsåret 2002

>TABELPOSITION>

Kilde:

Eurojusts oplysninger - disse tabeller er en oversigt over oplysningerne i Eurojusts eget regnskab.

Tabel 3

EUROJUST - Balance pr. 31. december 2002Kilde:

Eurojusts oplysninger - disse tabeller er en oversigt over oplysningerne i Eurojusts eget regnskab.

>TABELPOSITION>

>TABELPOSITION>

Eurojusts svar

Eurojust glæder sig over, at Retten konkluderer, at revisionen af regnskaberne for Eurojust for regnskabsåret 2002 bekræfter, at årsregnskabet er rigtigt og de underliggende transaktioner som helhed betragtet er lovlige og formelt rigtige.